Sinu ülesanne on genereerida eestikeelse uudiste põhjal pealkiri. Paku ainult pealkiri ja kasuta eesti keelt!
## Tekst:

Eesti jäähokikoondis mängib sel nädalal Kaunases Balti karikaturniiril. Reedel alistas Eesti karistusvisete järel Leedu 4:3.
Pärast väravateta avakolmandikku läks Leedu teise kolmandiku keskel mõne minutiga 2:0 juhtima. Viis minutit enne kolmandiku lõppu realiseeris Eesti arvulise ülekaalu, kui skoori tegi Robert Arrak.

Viimase kolmandiku keskel viigistas seisu Robert Rooba tabamus, ent peagi haaras Leedu taas eduseisu. Minut enne normaalaja lõppu taastas viigiseisu Mark Viitaneni värav ja kohtumine läks lisaajale, kuid kuna seal väravaid ei visatud, otsustas võitja karistusvisete seeria, kus oli edukam Eesti (2:1). Otsustava karistusviske tabas Daniil Kulintsev.

Eesti koondise väravas tegi oma debüüdi Conrad Mölder, kes tõrjus 28 vastaste pealeviset.

Turniiril Eesti koondise peatreeneri kohuseid täitev Kaupo Kaljuste ütles, et meeskond näitas sisu ja mängis tahtega lõpuni. "Oli kõva võitlus! Meeskond näitas iseloomu ja sisu. Ma ei taha kohtunike kohta midagi öelda, aga Leedu mängis kodus ja mõned otsused kippusid pinge all nende suunas minema," sõnas Kaljuste.

"Esimesel kolmandikul oli hea hoki, kumbki meeskond ei teinud suuri apsakaid. Meil olid mõned väga head võimalused. Teisel perrioodil mängisime kaheksa minutit vähemuses, seetõttu hakkas kvaliteet kukkuma. Nemad viskasid oma võimalused ära, me tabasime kaks korda posti. Hea, et saime ülekaalust ühe värava tagasi. See andis usku ja ütlesin ka vaheajal meestele, et kõik on võimalik," lisas Kaljuste.

Neljapäeval alistas Eesti avamängus Läti 2:1. Laupäeval läheb Eesti turniiri viimases mängus vastamisi Poolaga, kes oli reedel 9:0 (2:0, 4:0, 3:0) parem Lätist.
## Pealkiri:

user
Eesti jäähokikoondis sai karistusvisetega jagu Leedust
assistant